अगले सेनाध्यक्ष के रूप में दलबीर सिंह सुहाग की नियुक्ति को समर्थन करने के बाद वित्त मंत्री अरुण जेटली ने पूर्ववर्ती संयुक्त प्रगतिशील गठबंधन (संप्रग) सरकार के एक और चयन को मंजूरी दे दी है। जेटली ने बैंक आफ बड़ौदा के चेयरमैन एसएस मूंदड़ा की भारतीय रिजर्व बैंक के डिप्टी गवर्नर के रूप में नियुक्ति का अनुमोदन कर दिया है। पेंशन कोष नियामक और विकास प्राधिकरण (पीएफआरडीए) के प्रमुख का पद भी जल्द ही भरा जा सकता है, जो लंबे समय से रिक्त चल रहा है। भारतीय स्टेट बैंक के पूर्व प्रबंध निदेशक हेमंत कांट्रैक्टर की नियुक्ति को लेकर संप्रग के एक और फैसले को केंद्रीय सर्तकता आयोग (सीवीसी) की मंजूरी मिल गई है। एक सरकारी अधिकारी ने नाम न दिए जाने की शर्त पर कहा, 'मूंदड़ा के नाम को वित्त मंत्री ने हरी झंडी दे दी है। सीवीसी ने कांट्रैक्टर की नियुक्ति की राह साफ कर दी है। अंतिम मंजूरी के लिए यह फाइलें कैबिनेट की नियुक्ति समिति (एसीसी) को भेजी गई हैं।' सामान्यतया प्रधानमंत्री की अध्यक्षता वाली एसीसी वित्त मंत्री की सिफारिशों को खारिज नहीं करती।
संप्रग की एक और नियुक्ति को मंजूरी
After endorsing the appointment of Dalbir Singh Suhag as the next army chief, Finance Minister Arun Jaitley has cleared another selection by the previous UPA government.
Another UPA appointment cleared